**KOOPERATÍV KÉPZÉSI SZABÁLYZAT**

**az SZTE Természettudományi és Informatikai Kar**

**kutató mesterszakjaira vonatkozóan**

A Szegedi Tudományegyetem Természettudományi és Informatikai Kara a hallgatók gyakorlatorientált képzési lehetőségeinek kiszélesítése érdekében - a Nemzeti Felsőoktatásról (Nftv.) szóló 2011. évi CCIV. törvény, valamint a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. kormányrendeletben foglalt jogszabályi előírásoknak megfelelve - a 2019/20. tanévtől lehetőséget biztosít a hallgatóinak, hogy kooperatív képzés keretében, a képzési és kimeneti követelményrendszerben előírt kötelező szakmai gyakorlaton túl, további vállalati környezetben szerzett szakmai tapasztalatra tegyenek szert, melyet a jelen szabályzatban meghatározott követelmények teljesülése esetén oklevél mellékletben ismer el.

**1. § A kooperatív szakmai gyakorlat célja**

1. Az SZTE TTIK-val együttműködő partnervállalatoknál teljesíthető kooperatív képzés célja az intézményen belüli előadásokon és gyakorlatokon megszerzett ismeretanyag valós vállalati környezetben történő elmélyítése, mely elősegíti a hallgatók szakmai ismereteinek, készségeinek fejlesztését, és javítja a munkaerő piaci elhelyezkedésük esélyeit.

**2. § A kooperatív szakmai gyakorlat során elsajátítandó készségek**

1. A kooperatív gyakorlat során a hallgatónak tovább kell fejlesztenie, illetve el kell mélyítenie az addigi tanulmányai alatt megszerzett készségeket és ismereteket.
2. A kooperatív gyakorlat során nagy hangsúlyt kell fektetni a hallgatók:
3. önálló problémamegoldó-képességének fejlesztésére,
4. a csapatban történő munkavégzés erősítésére,
5. az önálló munkavégzés képességének fejlesztésére,
6. az idegen nyelv(ek) gyakorlására,
7. a döntés-előkészítés fejlesztésére

**3. § A kooperatív gyakorlat megkezdésének előfeltétele, ideje és időtartama**

1. A nappali tagozatos hallgatók kooperatív képzés keretében megvalósuló szakmai gyakorlatára az egyes szakok hálóterveiben meghatározott módon, jellemzően a képzés mintatanterv szerinti 3. és 4. félévében kerül sor. A kooperatív gyakorlat megkezdésének feltétele a tantervben előírt min. 25 kreditértékű kötelező és választható tantárgyak teljesítése.
2. A kooperatív képzésre történő jelentkezés a modulóban történik, az őt fogadó, a Karral együttműködési megállapodást kötött kooperatív partnervállalat erre vonatkozó fogadó nyilatkozatának csatolása mellett. A kérelmet az érintett cég erre kijelölt meghatalmazottja bírálja el a beadástól számított 10 munkanapon belül. Amennyiben a kooperatív gyakorlat megkezdéséhez előírt tanulmányi feltételeket a hallgatónak méltányolható okból nem sikerült teljesítenie, kérelmére - a szakot gondozó intézet vezetőjének jóváhagyásával, az oktatásért felelős dékánhelyettes hozzájárulását követően - a Kar dékánja adhat engedélyt a kooperatív képzés megkezdésére.
3. A hallgatók a kooperatív képzéssel érintett félévekben egyidejűleg kötelesek teljesíteni a felsőoktatási intézményben előírt tanulmányi és vizsga követelményeket és a kooperatív partnernél végzendő gyakorlati munkát. A kooperatív képzés keretében végzendő gyakorlati munka időbeosztása a hallgató és a kooperatív partnervállalat közötti egyéni megállapodás eredménye.
4. A kooperatív képzési modulfelépítése:

|  |  |
| --- | --- |
| **Teljesítendő kredit 42 kredit** | **Tárgy neve** |
| Adott, az egyetemmel kooperatív képzési együttműködési szerződést kötött cégnél végzett 4 hét összefüggő szakmai gyakorlat | Kooperatív nyári szakmai gyakorlat |
| 8 hétnek megfelelő, 3-4. félévben, félévenként 20-20 nap adott cégnél, szakmai mentor felügyelete alatt teljesített szakmai gyakorlat | Kooperatív tervezési feladat/Projektmunka I.-II. |
| Az adott cégnél, a szakmai mentor, mint külső konzulens irányítása alatt megírt diplomamunka | Kooperatív diplomamunka I-II. |
| 2 szabadon választható tárgy felvétele | Kooperatív vállalati gyakorlati képzés I.-II. |

**4. § A kooperatív gyakorlati hellyel szemben támasztott követelmények**

1. A kooperatív gyakorlati helynek alkalmasnak kell lennie az 1-2. §-ban megfogalmazott célok és követelmények elérésére, illetve teljesítésére. A kooperatív partnervállalat alkalmasságát a szakot gondozó intézet vezetője és a szak szakfelelőse jogosult megítélni. Az SZTE Természettudományi és Informatikai Kar a kooperatív partnervállalattal együttműködési megállapodást köt, melynek hatálybalépését követően jogosult a kooperatív partnervállalat gyakorlati képzési helyet hirdetni.
2. A pályázó hallgatók közül a Kooperatív partner egyéni szempontjai alapján önállóan választja ki a kooperatív képzésbe bevonni szándékozott hallgatót/kat. A döntéséről minden év augusztus 25. és január 25. napjáig egyidejűleg írásban értesíti hallgatót és a Kar tanulmányi osztályvezetőjét
3. A Kooperatív partner a hallgató kiválasztására vonatkozó döntését nem köteles indokolni.

A kiválasztás során a jelentkező gyakorlati jártassága, szakmai érdeklődése, szakma iránti elkötelezettsége, nyelvtudása mérhető fel.

1. ***Az Nftv. 44. § (1)vonatkozó rendelkezései szerint a*** hallgatók hallgatói munkaszerződés alapján végezhetnek munkát a kooperatív partnernél:

A hallgatói munkaszerződés alapján munkát végző hallgató foglalkoztatására a munka törvénykönyvének a rendelkezéseit megfelelően alkalmazni kell.

A 230/2012(VIII. 28.) Korm. rendelet 18. § (1) bekezdése szerint a hallgatói munkaszerződésnek tartalmaznia kell különösen:

a) a szakmai gyakorlóhely adatait (nevét, székhelyét, elérhetőségét, adószámát, statisztikai számjelét, cégjegyzékszámát vagy egyéni vállalkozói nyilvántartási számát, törvényes képviselőjének nevét);

b) a hallgató természetes személyazonosító adatait (nevét, születési nevét, születési helyét és idejét, anyja születési nevét, lakcímét, hallgatói azonosító számát, elérhetőségét, adóazonosító jelét, társadalombiztosítási azonosító jelét, bankszámlaszámát, külföldi hallgató esetén állampolgárságát, tartózkodási címét);

c) a hallgatóval hallgatói jogviszonyt létesített felsőoktatási intézmény adatait (nevét, székhelyét, elérhetőségét, intézményi azonosító számát, törvényes képviselőjének nevét);

d) a képzési és kimeneti követelményekben meghatározottakkal azonos módon a szakképzettség megnevezését és a képzési időt;

e) a hallgató munkakörét;

f) a szakmai gyakorlat helyét (munkahely), időtartamát (kezdő és befejező időpontját), szükség esetén szakaszait, a hallgató napi munkaidejét, a hallgatót az Nftv. 44. § (3) bekezdés a) pontja alapján megillető díjazás összegét, illetve a díjazás hiányát;

g) a hallgató szakmai gyakorlata felsőoktatási intézményi felelősének és a szakmai gyakorlóhely szakmai felelősének személyét;

h) a szakmai gyakorlóhelyen a hallgató számára - a jogszabály alapján járó juttatásokon és kedvezményeken felül - biztosított egyéb juttatások és kedvezmények megjelölését, azok mértékét és nyújtásának feltételeit.

(2) A hallgatói munkaszerződés tartalmazza a szakmai gyakorlóhely arra vonatkozó kötelezettségvállalását, hogy a hallgató számára - egészségvédelmi és munkavédelmi szempontból biztonságos munkahelyen - a szakképzési programnak, illetve a tantervnek megfelelő szakmai gyakorlatról gondoskodik.

(3) A hallgatói munkaszerződés tartalmazza a hallgató arra vonatkozó kötelezettségvállalását, hogy

a) a szakmai gyakorlóhely képzési rendjét megtartja, a szakmai gyakorlatot a követelmények alapján elvégzi;

b) a szakmai gyakorlati ismereteket a képességeinek megfelelően elsajátítja;

c) a biztonsági, az egészségügyi és a munkavédelmi előírásokat megtartja;

d) nem tanúsít olyan magatartást, amellyel a szakmai gyakorlóhely jogos gazdasági érdekeit veszélyeztetné.

1. Az Nftv.44.§ (3) bekezdése szerint a hallgatót az (1) bekezdés a) pontja szerinti esetben díjazás illetheti, illetve a hat hét időtartamot elérő egybefüggő gyakorlat esetén díjazás illeti, melynek mértéke legalább hetente a kötelező legkisebb munkabér (minimálbér) tizenöt százaléka, a díjat - eltérő megállapodás hiányában - a szakmai gyakorlóhely fizeti,

(3a) A képzési program keretében, illetve a képzés részeként - az (1) bekezdés a) pont szerint - megszervezett szakmai gyakorlatra költségvetési szervnél hallgatói munkaszerződés és díjazás nélkül is sor kerülhet. A hallgatót ez esetben is megilletik mindazon jogok, amelyeket a munka törvénykönyve biztosít a munkavállalók részére. A gyakorlati képzésben részt vevő hallgatóval e tevékenységére tekintettel a Kormány által meghatározott feltételekkel megállapodást kell kötni.

1. A szakmai gyakorlat végén a hallgató(k) tevékenységét, beleértve az esetleges mulasztásokat is, a Foglalkoztató írásban értékeli. Amennyiben a szakmai gyakorlat ideje alatt a foglalkoztatás valamely okból megszakad, úgy a foglalkoztató a hallgató által teljesített időt igazolja és a szakmai gyakorlat megszakításának okát írásban mind a Karral, mind a hallgatóval közli. A teljesítést az „Igazolás a gyakorlat teljesítéséről” nyomtatvány (1. sz. melléklet) kitöltésével, aláírásával igazolja.
2. **§ A hallgató jogai és kötelességei a szakmai gyakorlat vonatkozásában**

1.A kooperatív szakmai gyakorlaton történő munkavégzés során munkavállalón a hallgatót, munkáltatón a szakmai gyakorlatot biztosító kooperatív partnert, munkaviszonyon a hallgatói munkaszerződés alapján létrejött munkaviszonyt kell érteni.

(3) A hallgatói munkaszerződés alapján munkát végző hallgató foglalkoztatása során

a) éjszakai munka, valamint rendkívüli munkaidő nem rendelhető el,

b) a hallgató napi munkaideje nem haladhatja meg a nyolc órát, munkaidőkeret alkalmazása esetén legfeljebb egy heti munkaidőkeretet lehet elrendelni,

c) a hallgató számára legalább tizenkét óra tartamú napi pihenőidőt kell biztosítani,

d) próbaidő nem köthető ki,

e) a munka törvénykönyve 105. § (2) bekezdésében és 106. § (3) bekezdésében foglaltak nem alkalmazhatók.

1. A hallgató köteles a legjobb tudása és képességei szerint elvégeznie a rábízott feladatokat.
2. A hallgató köteles betartani a vonatkozó jogszabályokat és a foglalkoztató szabályzataiban előírt magatartást köteles tanúsítani (pl. munkaidő, szolgálati hely, öltözék, biztonsági szabályok, stb.).
3. A hallgató köteles a jelen szabályzat 9. §-ban foglaltaknak megfelelően beszámolni a szakmai gyakorlata alatt nyújtott teljesítményéről.

**6. § A kooperatív szakmai gyakorlat szervezése**

1. A kooperatív gyakorlat adminisztratív hátterének megszervezéséért a szakot gondozó Intézet és a Dékáni Hivatal a felelős.

A kooperatív gyakorlaton teljesítendő feladatok szakmai tartalmára vonatkozóan az adott szak képzési programjához illeszkedően kidolgozott kooperatív képzési vállalati tanterv az irányadó.

1. A kooperatív képzés szervezésének menetrendjét - a Kari Naptárban meghatározott időpontokhoz igazítottan – az oktatásért felelős dékánhelyettes teszi közzé minden évben.

**7. § A kooperatív gyakorlat értékelése**

1. A hallgató a kooperatív gyakorlatot követően arról beszámolót készít prezentáció formájában, melyet szakmai értékelő bizottság előtt mutat be.
2. A szakmai gyakorlati beszámoló a következőket tartalmazza:
3. a vállalat (gazdálkodó szervezet) bemutatása,
4. a kapott feladatok,
5. azelvégzett munkák és eredményei,
6. a szerzett tapasztalatok értékelése
7. javaslatok és észrevételek, amelyek a szakmai gyakorlat hatékonyságát javíthatják.
8. Amennyiben a beszámolóból, vagy a kooperatív partner értékeléséből megállapítható, hogy a hallgató nem, vagy nem az előírtaknak megfelelően (pl. időtartam vagy feladat) teljesítette a kooperatív gyakorlatát, azt kooperatív képzésként a Kar nem tudja elfogadni.
9. A hallgató számára kooperatív képzésben való részvételt igazoló oklevél mellékletet kizárólag sikeres teljesítés esetén állít ki.

**8. § Minőségbiztosítás**

1. A kooperatív képzés keretében végzett gyakorlat minőségbiztosítása a szakért felelős intézet feladata és felelőssége.
2. A szakot gondozó intézet vezetője vagy megbízottja a szakmai gyakorlat ideje alatt folyamatosan figyelemmel kíséri a kooperatív partnereket és a hallgatók által ott végzett munkát.
3. A hallgatók szakmai gyakorlati, illetve a vállalatok beszámolói összesítésre és értékelésre kerülnek. Az összesítésben foglaltakat megvitatja és értékeli a Minőségirányítási Bizottság. A megállapításokról jegyzőkönyv készül.
4. A megállapítások alapján – szükség esetén – az intézetek módosításokat hajtanak végre a kooperatív képzés szervezésében és működtetésében.

**Záradék:**

Jelen szabályzatot a Kari Tanács a 2019. február 15-i ülésén 21/2018/19. számú K.T. határozatával elfogadta.

Szeged, 2019. február 15.

**Dr. Mucsi László**

dékán